
Narva Linna Arenduse ja Ökonoomika Ameti tasuliste teenuste hinnakirja kehtestamine

1. ASJAOLUD JA MENETLUSE KÄIK
Vastavalt Narva Linna Arenduse ja Ökonoomika Ameti põhimäärusele ettevõtluse- ja tarbijakaitse teenistuse ülesannete hulgas on Narva Külastuskeskuse töö korraldamine aadressil Peetri pl 3, mis tegutseb turismiinfokeskusena ja  mille ühe haruna  on turismiatraktsioon  „Victoria bastioni kasematid“ aadressil Pimeaia tn 3. 
Lähtudes Majandus- ja kommunikatsiooniministri 10. juuni 2008.a määruse nr 46 „Turismiinfokeskusele, sealhulgas edastatavale turismiinfole ja selle kättesaadavusele, samuti turismiinfokeskuse tähistamisele esitatavad kohustuslikud nõuded“ § 21 ja § 24 punkti 7 Narva Külastuskeskus osutab tasulisi teenuseid. 
Tasulisi teenuseid osutavad  Narva Linna Arenduse ja Ökonoomika Ameti Külastuskeskuse teenistujad ning lepingulised töötajad.
Seoses lisateenuste tekkimisega turismiatraktsioonis „Victoria bastioni kasematid“, sh reklaamikampaania üritused  ja linnaekskursioonid, tekkis ka vajadus lisada uute teenuste hinnad.
Teenuste hinna muutmine toimub võõrkeelsete ekskursioonide (v.a vene ja inglise keeles/ekskursioon) osas seoses partnerfirma hindade tõusuga. Antud hinnatõus ei ole oluline ja ei mõju negatiivselt Narva linna külastajatele.
Õigusselguse huvides on otstarbekaks kehtestada Narva Linna Arenduse ja Ökonoomika Ameti tasuliste teenuste hinnakirja uus terviktekst.

2. [bookmark: _GoBack]ÕIGUSLIKUD ALUSED
2.1. Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega valla või linna asutuse poolt osutatavate teenuste hinnad.
2.2. Haldusmenetluse seaduse § 64 lõigete 1 ja 2 kohaselt otsustab haldusorgan haldusakti muutmise ja kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

3. OTSUS
Kehtestada Narva Linna Arenduse ja Ökonoomika Ameti poolt osutatavate tasuliste teenuste hinnakiri (hinnad sisaldavad käibemaksu). 
Narva Külastuskeskuses aadressil Peetri pl 3 osutatavate teenuste hinnakiri: 
3.1. Eesti-sisese sõitjateveo teenuse vahendamine: 
3.1.1. Takso tellimine -1,5 eurot; 
3.1.2. Piletite broneerimine (bussi-, laeva-. rongipiletid) -1,5 eurot; 
3.1.3. Auto broneerimine rendifirmast -1,5 eurot. 
3.2. Majutuse broneerimine:
3.2.1. Majutuse hotellides ja teistes majutamiskohtades broneerimine -1,5eurot. 
3.3. Huviväärsustega tutvumiseks vajalike vahendite laenutamine: 
3.3.1. Giiditeenuse broneerimine -1,5 eurot; 
3.3.2. Audiogiidide rentimine (tk/tund) -1,5 eurot. 
3.4. Kirjatarvete, sealhulgas kirjapaberi, kirjutusvahendite, ümbrikute, postmarkide ja postkaartide müük: 
3.4.1. Printimine/leht -0,2 eurot; 
3.4.2. Paljundamine/leht -0,2 eurot. 
3.5. Interneti kasutamise ja faksi saatmise võimaldamine: 
3.5.1. Kohalik telefonikõne/minut -1 eurot; 
3.5.2. Faksimine/leht -0,2 eurot; 
3.5.3. Interneti kasutamine/min (10 esimest minutit tasuta) -0,2 eurot. 
3.6. Huviväärsustega tutvumise vahendamine: 
3.6.1. Muu turismiteenuse broneerimine -1,5 eurot; 
3.6.2. Pagasihoid/päev -2 eurot; 
3.6.3. Narva Külastuskeskuse WC kasutamine -0,5 eurot. 

Narva Külastuskeskuse turismiatraktsiooni "Victoria bastioni kasematid" aadressil Pimeaia tn 3 osutatavate teenuste hinnakiri: 
3.7. Teenuste müümisel müüdavad piletid jagunevad:
3.7.1. Täispiletid (alates 12. eluaastast); 
3.7.2. Sooduspilet (alla 12. aastased lapsed, pensionärid, sh puudega isikud, õppeprogrammi pilet üldhariduskoolide rühmade ühele õpilasele, reklaamkampaania läbiviimise ajal pilet ühele kampaania osalejale); 
3.7.3. Perepilet (kuni 2 täiskasvanud ja kuni 3 alla 12-aastast last). 
3.8. Huviväärsustega tutvumise vahendamine: 
3.8.1. Ekskursioonide läbiviimine. Täispilet - 5 eurot, sooduspilet - 3 eurot, perepilet - 10 eurot; 
3.8.2. Giiditeenus võõrkeeles (v.a vene ja inglise keeles/ekskursioon) – 30 eurot; 
3.8.3. Promenaadi WC kasutamine -0,4 eurot
3.8.4. Narva linna ekskursiooni läbiviimine – 20 eurot/tund grupile kuni 5 inimest  ja 30 eurot/tund grupile alates 6 inimest.
3.9. Ürituste piletite müük: 
3.9.1. Õppeprogrammide läbiviimine. Täispilet - 5 eurot, sooduspilet - 3 eurot, perepilet - 10 eurot; juhul kui meisterdamiseks õppevahendeid ja materjali (v.a paber) kasutatakse ühekordselt, siis selle maksumus lisandub hinnale; 
3.9.2. Seminaride korraldamine. Täispilet- 5 eurot, sooduspilet – 3 eurot. 
3.10. Huviväärsustega tutvumiseks vajalike vahendite laenutamine: 
3.10.1. Audiogiidide rentimine (tk/tund) -1,5 eurot; 
3.10.2. Turismiatraktsiooni "Victoria bastioni kasematid" ruumide rent/tund - 40 eurot. 
3.11. Kohvi ja snäkkide müük: 
3.11.1. Musta kohvi, espresso kohvi ja tee hind -0,50 eurot, teised kuumjookide hind -0,60 eurot; 
3.11.2. Snäkiautomaadi tarvete hind – kokkuostuhinnale lisandub juurdehindlus 40%, ümmardamine kuni 0,10 eurot. 

4. RAKENDUSSÄTTED
4.1 Korraldus jõustab alates 01.07.2019.a
4.2 Tunnistada kehtetuks Narva Linnavalitsuse 27.12.2018.a korraldus nr 1094-k „Narva Linna Arenduse ja Ökonoomika Ameti tasuliste teenuste hinnakirja kehtestamine“
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates. 

